31997R1196
L 170/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1196/97 НА КОМИСИЯТА
от 27 юни 1997 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета (1) относно тарифната и статистическата номенклатура и Общата митническа тарифа, последно изменен с Регламент (ЕО) № 1195/97 (2), и по-специално член 9,
като има предвид, че за да се осигури еднакво прилагане на Комбинираната номенклатура (КН), приложена към цитирания по-горе регламент, е необходимо да се приемат разпоредбите за класиране на стоките, включени в приложение към настоящия регламент;
като има предвид, че Регламент (ЕИО) № 2658/87 установява общите правила за тълкуване на Комбинираната номенклатура и че тези правила се прилагат и за всяка друга номенклатура, която се основава изцяло или частично на нея, или която добавя ако е необходимо подразделения към нея и която се установява със специфични разпоредби на Общността, с оглед прилагането на тарифните и другите мерки, свързани с търговията на стоки;
като има предвид, че чрез прилагане на упоменатите по-горе общи правила, стоките описани в колона 1 на приложения към настоящия регламент приложение, трябва да се класират в съответните кодове по КН, посочени в колона 2, въз основа на мотивите, посочени в колона 3;
като има предвид, че съгласно разпоредбите на член 12, параграф 6 от Регламент (ЕИО) № 2913/92 на Съвета относно създаване на Митнически кодекс на Общността (3), е целесъобразно ползването на обвързващите тарифни информации за класиране на стоки в митническата номенклатура, които не съответстват на разпоредбите на настоящия Регламент, да може да се продължи за период от три месеца;
като има предвид, че, предвидените в настоящия регламент мерки са в съответствие със становището на секция „Тарифна и статистическа номенклатура“ на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Стоките, които са описани в колона 1 на приложената таблица, трябва да се класират в съответните кодове по КН, които са посочени в колона 2.
Член 2
Съгласно разпоредбите на член 12, параграф 6 от Регламент (ЕИО) № 2913/92, ползването на обвързващата тарифна информация, издадена от митническите органи на държавите-членки, която не съответства на разпоредбите на настоящия регламент, може да бъде продължено за период от три месеца.
Член 3
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юни 1997 година.